open-index/open-wikipedia-markdown huggingface dataset:
Ludwig von Bertalanffy

**Ludwig von Bertalanffy** (19. syyskuuta 1901 Wien – 12. kesäkuuta 1972 New York) oli saksalais-kanadalainen biologi ja filosofi. Hän oli yksi keskeisimmistä yleisen systeemiteorian kehittäjistä. Teorialla on sovellutuksia mm. biologiassa, taloudessa, psykologiassa ja väestötieteissä.

## Teoksia

* *Kritische Theorie der Formbildung* (1928)
* *Lebenswissenschaft und Bildung* (1930)
* *Das Gefüge des Lebens* (1937)
* *Vom Molekül zur Organismenwelt* (1940)
* *Das biologische Weltbild* (1949)
* *Biophysik des Fliessgleichgewichts* (1953)
* "Die Evolution der Organismen", teoksessa *Schöpfungsglaube und Evolutionstheorie* (1953)
*  "An Essay on the Relativity of Categories", julkaisussa *Philosophy of Science*, Vol. 22, No. 4, pp. 243–263 (1955)
* *Stammesgeschichte, Umwelt und Menschenbild*, Schriften zur wissenschaftlichen Weltorientierung Vol 5 (1959)
* *Modern Theories of Development* (1962)
* *Robots, Men and Minds: Psychology in the Modern World* (1967)
* *General System theory: Foundations, Development, Applications* (1968)
* *The Organismic Psychology and Systems Theory* (1968)
* *Perspectives on General Systems Theory. Scientific-Philosophical Studies*, E. Taschdjian (toim.) (1975)
* *A Systems View of Man: Collected Essays*, toim. Paul A. LaViolette (1981)

## Lähteet

*
Sähkömagneetti

**Sähkömagneetti** on magneetti, joka magnetoidaansähkövirralla.

Tavallisimmin sähkömagneetin muodostavat rautainen sydän ja sen ympärille käämiksi kierretty sähköjohdin. Rautasydän magnetoituu, kun johtimessa kulkee sähkövirta, mutta virran lakattua sydämeen jää vain heikkoa jäännösmagnetismia.

## Historia
Ensimmäiset todisteet magnetoitumisen ja liikkuvan varauksen välisestä suhteesta havaitsi vuonna 1820 tanskalainen tiedemies Hans Christian Ørsted, joka havaitsi kompassineulan heilahtelun virtajohdon lähellä.

## Erilaisia sähkömagneetteja
### Rautasydämiset sähkömagneetit
Kaikkein tavallisin sähkömagneetin käyttökohde on sähkömekaaniset laitteet. Releet ja sähkömoottorit sisältävät monenlaisia ja -kokoisia sähkömagneetteja. Myös muuntajat ovat eräänlaisia sähkömagneetteja, vaikka ne eivät synnytäkään merkittävää ulkoista magneettikenttää.

### Suprajohtava sähkömagneetti
Sovelluksissa, joissa tarvitaan voimakasta, hyvin vakaata magneettikenttää käytetään usein ilmasydämistä suprajohtavaa magneettia. Suprajohtava magneetti ei kuluta tehoa, vaan sen käämiin syötetty sähkövirta kiertää (periaatteessa) häviöttömästi ja ylläpitää vakaan magneettikentän. Tärkeä suprajohtavien sähkömagneettien käyttöalue on magneettikuvaus.

## Käyttökohteita
*Rele
*Sähkömoottori
*Kaiutin
*Nostaminen

Lukuisia muitakin käyttötapoja on, mm. metallisten roskien kerääminen tai siirtely.
Jitzhak Rabin

**Jitzhak Rabin** ( ; 1. maaliskuuta 1922 Jerusalem – 4. marraskuuta 1995 Tel Aviv) oli israelilainen kenraali ja poliitikko, joka toimi Israelin pääministerinä vuosina 1974–1977 ja 1992–1995. Hän oli myös Israelin puolustusvoimien komentaja vuosina 1964–1968 sekä puolustusministeri vuosina 1984–1990 ja 1992–1995. Hän sai Nobelin rauhanpalkinnon vuonna 1994 yhdessä ulkoministeri Shimon Peresin ja palestiinalaisjohtaja Jasser Arafatin kanssa Oslon rauhanprosessiin liittyneistä rauhanpyrkimyksistä. Israelilainen äärioikeistolainen Jigal Amir murhasi Rabinin 4. marraskuuta 1995.

## Nuoruus ja sotilasura
Rabin syntyi Jerusalemissa silloisessa Palestiinan brittiläisessä mandaatissa. Venäjänjuutalaisten emigranttien poikana hän oli sabra eli Palestiinassa syntynyt juutalainen ennen Israelin itsenäisyyttä. Hän opiskeli maataloutta ja valmistui vuonna 1940. Hän liitty vuonna 1941 kibbutzilla sionististen Haganah-joukkojen Palmah-prikaatiin. Joukoissa yhdistettiin sotilaskoulutusta maataloustyöhön.

Israelin itsenäistymisen jälkeisen sodan aikana Rabin johti Jerusalemin puolustusta ja taisteli Egyptin joukkoja vastaan Negevin aavikolla. Hänestä tuli Israelin puolustusvoimien komentaja vuonna 1964. Hänen aikanaan Israel sai voiton kuuden päivän sodassa.

## Poliittinen ura
Jäätyään eläkkeelle armeijasta Rabin aloitti diplomaatin uran ja oli Israelin lähettiläänä Yhdysvalloissa vuosina 1968–1973. Vuonna 1974 hänet valittiin knessetiin työväenpuolueen edustajana ja nimitettiin työvoimaministeriksi. Samana vuonna hänet valittiin puolueen johtoon ja pääministeriksi Golda Meirin seuraajana.

Rabinin koalitiohallitus kaatui kohuun, joka syntyi alkujaan neljän yhdysvaltalaisvalmisteisen F-15-hävittäjän toimituksen vastaanottamisesta sapattina, mikä oli juutalaisille uskonnollinen rike. Vaimonsa Leah Rabinin yhdysvaltalaisessa pankissa olleen laittoman dollaritilin paljastumisen jälkeen Rabin erosi.

1980-luvun lopulla Rabin oli puolustusministerinä monissa yhtenäisyyshallituksissa ja toimi jyrkästikin murskatessaan palestiinalaisten kansannousua.

### Toinen kausi pääministerinä

Vuonna 1992 Rabin nimitettiin jälleen Israelin pääministeriksi. Hänellä oli tärkeä asema Oslon rauhanneuvotteluissa, jotka loivat palestiinalaishallinnon ja antoivat sille vallan osassa Gazan kaistaa ja Länsirantaa. Rabinin aikana hyväksyttiin myös Israelin ja Jordanian rauhansopimus.

Roolistaan rauhanneuvotteluissa Rabin sai vuonna 1994 Nobelin rauhanpalkinnon yhdessä Jasser Arafatin ja Shimon Peresin kanssa pyrkimyksistään Lähi-idän rauhan hyväksi. Rauhanprosessi jakoi israelilaisten mielipiteet, sillä jotkut näkivät Rabinin sankarina, toiset taas petturina hänen luovuttaessaan maata, jonka nähtiin kuuluvan Israelille. Rabinin hallitus pysyi myös vallassa Israelin arabipuolueiden peitellyn tuen ansiosta.

Jigal Amir -niminen äärioikeistolainen israelilainen ampui Rabinia Tel Avivin kuninkaiden torilla (nykyinen Rabinin tori) 4. marraskuuta 1995 rauhanmielenosoituksen jälkeen. Rabin kuoli hetkeä myöhemmin sairaalassa. Hänen murhapäivänsä on kansallinen muistopäivä Israelissa.

## Lähteet

## Aiheesta muualla

* Kemplerin video Jitzhak Rabinin murhasta
Napa

**Napa** tarkoittaa seuraavia asioita:

* napa, napanuoran jättämä arpi ihmisen mahassa
*napa, pyörän osa, mihin akseli kiinnitetään ja jonka ympäri pyörä pyörii
* napa, paikka jossa planeetan pyörimisakseli ja pinta kohtaavat:
** etelänapa, maapallon eteläisin paikka
** pohjoisnapa, maapallon pohjoisin paikka
* magneetin napa, magneetin oleellinen elementti
* pariston tai akun napa
* napa, funktion erikoispiste matematiikan kompleksianalyysissä
* napakivi, keskeisellä paikalla oleva kivi
* Napa, kaupunki Kaliforniassa, Yhdysvalloissa
* Napa County, piirikunta Kaliforniassa, Yhdysvalloissa
* Napa-yhtiöt, suomalainen merenkulkualan ohjelmistoyritys
* Napa, portugalilainen yhtye.
Business Software Alliance

**Business Software Alliance** (BSA) on taloudellinen etujärjestö, joka edustaa joitakin maailman suurimpiin kuuluvia tietokoneohjelmistojen tekijöitä. Sen toiminta rahoitetaan jäsenmaksuilla, joiden suuruus riippuu jäsenyrityksen voitoista sekä korvauksilla yhtiöiltä, jotka se voittaa vaatiessaan tekijänoikeusrikoksille hyvityksiä oikeusteitse.

Ryhmittymän päätoiminta-alue on taistelu tietokoneohjelmistojen luvatonta kopiointia vastaan. BSA:n palkkalistoilla on 100 asianajajaa ja tutkijaa, joiden avulla se nostaa "tuhat kannetta vuodessa" yhteistyössä paikallisviranomaisten kanssa.

BSA:ta on arvosteltu sen aggressiivisista taktiikoista pienyritysten käyttämien ohjelmistojen tarkastuksissa. Monet eivät myöskään pidä sen asenteesta, jonka mukaan piratismista epäilty on syyllinen kunnes toisin todistetaan. BSA:lla on ollut provokatiivisia kampanjoita, joissa on luvattu palkkioita tekijänoikeuksien loukkaajien ilmiantamisesta.

Jäsenyrityksinä ovat Adobe Systems, Apple, Autodesk, Avid, Bentley Systems, Borland, Cisco Systems, CNC Software/Mastercam, Hewlett-Packard, IBM, Intel, Internet Security Systems, Intuit, Macromedia, Microsoft, Network Associates, PeopleSoft, RSA Security, SolidWorks, Sybase, Symantec, UGS PLM Solutions ja VERITAS Software.

## Aiheesta muualla
*Suomen BSA virallinen sivusto
Bukkake

**Bukkake** on ryhmäseksin muoto, jossa joukko miehiä ejakuloi polvistuneen naisen päälle. Tähän voi myös liittyä eroottista alistamista. Japanissa sana bukkake tarkoittaa yleensä nuudeleiden valmistamistapaa.

## Historia
Kertomuksissa bukkaken on väitetty olevan peräisin feodaaliajan Japanista, jossa sitä olisi käytetty uskottomien naisten rankaisemiseen. Nainen, joka oli pettänyt miestään, köytettiin kiinni pylvääseen polvilleen ja tämän jälkeen jokainen mies yhteisössä sai ejakuloida hänen päälleen. Takana oli ilmeisesti ajatus siitä, että jos naiselle ei riitä yksi mies, hänen täytyy ottaa kaikki miehet vastaan. Tämä on kuitenkin todennäköisesti vain kaupunkitarina.

Bukkaken käyttö pornovideoissa on lähtöisin Japanin pornoteollisuudesta, jossa miehen tai naisen sukupuolielimet eivät saa olla näkyvillä, vaan ne sumennetaan tai pikselöidään. Siemennestettä kuitenkin saa näkyä, joten ainut tapa tehdä pornoelokuvista "hardcorempia" on siemennesteen määrän lisääminen ja siten bukkaken keksiminen. Bukkaken merkitys vaihtelee hieman maittain. Japanilaisessa bukkakessa ejakuloinnin kohteena oleva henkilö on hiljainen ja alistettu kun taas esimerkiksi amerikkalaisessa hän on iloinen ja tyytyväinen.

## Kielellinen määritelmä
*Bukkake* yksittäin käytettynä tarkoittaa ”roiske” tai ”loiske” ja sitä käytetään Japanissa monissa muissakin yhteyksissä.  Esimerkiksi *bukkake-udon* on ruokalaji, jossa kastike kaadetaan nuudeleiden päälle.

Verbi *bukkakeru* (ぶっ掛ける, ”läiskyttää vettä”) voidaan jakaa kahdeksi verbiksi: *butsu* (ぶつ) ja *kakeru* (掛ける). Butsu tarkoittaa kirjaimellisesti iskua, mutta sitä käytetään usein vahvistamaan toista verbiä, esim. *buttamageru* (ぶったまげる) ”täysin ällistynyt” tai *butchigiri* (ぶっちぎり) ”ylivoimainen voitto”, kun taas *kakeru* tarkoittaa ”kaataa, suihkuttaa”.

## Gokkun
Gokkunissa, bukkakesta poiketen, siemenneste yleensä ejakuloidaan suuhun ja niellään. Gokkun tarkoittaa niellessä kuuluvaa ääntä.

## Sukupuolitaudit
Bukkakesta voi saada HIV:n tai muun veripohjaisen taudin kuten hepatiitin siemennesteen kohdatessa silmän pinnan kanssa.

## Lähteet
Delta IV Heavy

**Delta IV Heavy** on Delta IV -kantorakettiperheeseen kuuluva suurikokoinen kaksivaiheinen amerikkalainen kantoraketti. Raketin on kehittänyt Boeing ja nykyisin sitä käyttää United Launch Alliance. Raketin hinta on noin 170 miljoonaa dollaria. 

Raketissa on rinnakkain kolme *Common Booster Core*-vaihetta, joista jokaisessa on yksi nestemäistä vetyä  polttava *RS-68* -moottori, ja näistä keskimmäisen päällä on raketin toinen vaihe. Keskimmäisen tehoa pienennetään laukaisun jälkeen, jotta siinä riittää polttoainetta hiukan pidempään kuin reunimmaisissa, jotka irrotetaan aiemmin, eli reunimmaiset toimivat apuraketteina keskimmäiselle.
Laukaisun aikainen suurin työntövoima on 8,7 miljoonaa newtonia. Toisessa vaiheessa on nestemäistä vetyä polttava *RL10B-2* -moottori. 

Delta IV Heavy pystyy kuljettamaan 22&nbsp;000 kg:n kuorman matalalle maata kiertävälle radalle (jolla on mm. Kansainvälinen avaruusasema), ja 13&nbsp;130 kg kuorman siirtoradalle kohti geosynkroonista rataa. Raketin laukaisumassa on 733&nbsp;400 kg. Raketin halkaisija on 5 metriä ja pituus on noin 71 metriä. 

Kantoraketin ensimmäinen laukaisu oli 21. joulukuuta 2004. Lento laukaisitiin kello 21:50 UTC Cape Canaveralin tukikohdasta laukaisualusta 37B:ltä (samalta paikalta laukaistiin Saturn I ja IB -kantoraketit 1960-luvulla). Tätä koelentoa, jolla avaruuteen kuljetettiin DemoSat ja Nanosat-2 -satelliitit, seurasivat suunnitelmien mukaan varsinaiset lennot elokuussa ja joulukuussa 2005.

Raketti on tarkoitus poistaa käytöstä vuoteen 2024 mennessä. Vuonna 2020 jäljellä oli neljä laukaisua.

## Lähteet

## Aiheesta muualla

* Boeingin Delta IV -esittelysivu
Rahko

**Rahko** eli **Rahkoi** oli suomalaisessa mytologiassa outo olento, joka liittyi kuun vähenemiseen. Rahko esiintyy Pohjois-Suomen tarinoissa varkaana, jonka tekosia kuunvalo häiritsi ja joka siksi otti öisin tervaämpärin ja vastan ja kiipesi tikapuita pitkin kuuhun tervatakseen sen. Rahko esiintyy myös taudin nimenä ja pahana kodinhaltijana. Mikael Agricolan mukaan "Rahkoi kuun mustaks taikoi".

Sekä nimensä että toimintonsa puolesta Rahko muistuttaa Hindu-mythoksen kuun nielevää Rahua.
Kratti

**Kratti** tai Skratti on suomalaisessa mytologiassa huutava kummitus, joka makaa maahan kätkettyjen aarteiden ja rahakirstujen päällä niitä halliten ja vartioiden. Samantapainen on myös Aarni. Nimi Kratti tulee ruotsin sanasta *skratt* ’nauru’. Mikael Agricolan mukaan Kratti kuului hämäläisten palvomiin haltijoihin. Sigfridus Aronus Forsiuksen 1500- tai 1600-luvulla kirjoittaman runon mukaan Kratti on yksisilmäinen ja lahjoittaa rikkautta palvojalleen.
Delta IV

**Delta IV** on amerikkalaisen Boeing Integrated Defense Systems -yhtiön valmistama kantorakettiperhe. 

Raketista on olemassa viisi versiota:

* Delta IV Medium
* Delta IV Medium+ (4,2)
* Delta IV Medium+ (5,2)
* Delta IV Medium+ (5,4)
* Delta IV Heavy

Raketeissa on kaksi vaihetta. Ensimmäisestä vaihetta kutsutaan nimellä *Common booster core*, jossa on Rocketdynen *[[RS-68 (rakettimoottori)|RS-68]]* -moottori. Muissa versioissa Common booster coreja on yksi, mutta Heavy-versiossa kolme. Toisen vaiheen voimanlähteenä on Pratt & Whitneyn valmistama *[[RL-10|RL-102B]]* -moottori.

Delta IV -kantoraketit on suunniteltu Yhdysvaltain sotilaskäyttöön Yhdysvaltain Ilmavoimien "Evolved ELV"-ohjelmassa 1990-luvulla.

## Katso myös
* Delta-kantoraketit
* Delta II, Delta III

## Aiheesta muualla

* Boeingin Delta IV -sivu
* Avaruussukkulan ja Delta IV Heavyn vertailu
Adventure (Atari 2600)

**Adventure** on Warren Robinettin kehittämä ja Atarin vuonna 1979 Atari 2600:lle julkaisema videopeli, jota pidetään ensimmäisenä toimintaseikkailupelinä. Pelin suunnittelija Warren Robinett kätki peliin myös yhden ensimmäisistä pääsiäismunista (). Pelin tavoitteena on ohjata seikkailijaa, jonka tehtävänä on etsiä mustasta linnasta aarre ja kuljettaa se keltaiseen linnaan.

Peli oli alun perin suunniteltu graafiseksi versioksi vuoden 1977 *[[Colossal Cave Adventure]]* -pelistä.

## Populaarikulttuurissa

Peli on huomattavassa osassa science fiction -romaanissa *[[Ready Player One]]*.

## Lähteet

## Aiheesta muualla

*
Trillian

**Trillian** on Cerulean Studiosin kehittämä pikaviestintäohjelma, joka osaa hyödyntää Microsoftin Windows Live Messengeriä, ICQ:ta, Yahoo Messengeriä, AOL-pikaviestintä sekä IRC:tä. Trillianissa on myös tuki SkinXML-kielellä kirjoitetuille ulkoasuille, 128-bittinen SecureIM-salaus, hymiöt sekä äänet, jotka kertovat keskustelukumppanin tunnetilasta. Trillian Prossa on myös mahdollisuus käyttää muita pikaviestimiä, kuten Jabberia. Osasyy Trillianin suosion "kasvuun" voi olla sen muokattavuus: kyseiseen ohjelmaan nimittäin on suhteellisen suuri määrä erilaisia liitännäisiä ja nahkatiedostoja ladattavissa suoraan Cerulean Studiosin sivustolta.

## Aiheesta muualla
* Trillianin kotisivut
Conan

**Conan** tarkoittaa seuraavia asioita tai henkilöitä:

*Conan O’Brien, juontaja
**[[Conan (televisiosarja)|Conan]]*, televisio-ohjelma
*Conan barbaari, kuvitteellinen sankari
**Katso myös Conan barbaari (täsmennyssivu)
**[[Conan the Barbarian (vuoden 2011 elokuva)|Conan the Barbarian]]*, vuoden 2011 elokuva
*Salapoliisi Conan, japanilainen mangasarja
*Arthur Conan Doyle, kirjailija.
M40 (sinko)

**M40A1 106 mm Recoilless Rifle** (Yhdysvaltain armeijan virallinen nimitys) on amerikkalaisvalmisteinen halpa ja tehokas raskas sinko. Aseen kaliiperi oli 105 mm, mutta mallinimeksi annettiin 106 mm aseen erottamiseksi aikaisemmasta 105 mm M27 RCL -singosta ja ammusten tykin ammuksista. Ammuksena on 7,96 kg:n painoinen ontelokranaatti, jonka lähtönopeus on 503 m/s. Tehokas ampumaetäisyys on 1&nbsp;350 metriä ja läpäisy 150 mm terästä. Aseen pituus on 3,4 m ja paino M90-alustalla 130 kg. Ase voidaan asettaa myös ajoneuvoalustalle, jolloin sen massa on 220 kg M79-alustalla.

Edelleen kehitelty malli oli M40A2, jota käytettiin muun muassa Vietnamin sodassa. Uudemmilla ampumatarvikkeilla panssarinläpäisy on parempi.

M40 on edelleen käytössä varsinkin kehitysmaiden armeijoilla ja puolisotilaallisilla joukoilla. Se on usein kiinnitetty kevyisiin avolava-maastureihin. Aseen etuna on monipuolinen valikoima a-tarvikkeita ja alhaiset käyttökustannukset. Heikkoutena on osumatarkkuus liikkuviin kohteisiin, josta syystä raskaat singot on vauraammissa maissa korvattu usein ohjuksilla.

## Katso myös
* 95 S 58–61
Psychobilly

**Psychobilly** on rockmusiikin tyyli, joka perustuu punkrockin ja rockabillyn yhdistämiseen, ja on osin yhteydessä deathrockiin. Se on yksi monista rockabillyn alalajeista johon kuuluvat myös punkabilly, surfabilly ja gothabilly. Tyylin harvinaisempia alalajeja ovat muun muassa voodoobilly ja thrashabilly tai trashabilly. 

Psychobilly-kappaleiden sanoituksissa on usein viittauksia kauhu- ja eksploitaatioelokuviin. Psychobilly kehittyi 1980-luvulla The Crampsin ja The Meteorsin vaikutuksesta. Yksi tärkeimpiä psychobillyn keskuksia oli Lontoon länsiosassa ollut Klubfoot-niminen klubi.
Tunnetuimpia psychobilly-yhtyeitä ja artisteja ovat muun muassa The Meteors, Nekromantix, Tiger Army, Demented Are Go, Mad Sin, Mojo Nixon, Horrorpops ja Batmobile. 

Suomalaisia psychobilly-yhtyeitä olivat vuosina 1981-82 mm. Falcons ja Moondogs. 
 
'Psychobilly'-sana tulee Johnny Cashin kappaleesta "One Piece at Time", jossa mainitaan '"Psychobilly Cadillac"', joka tosin ei tuolloin liittynyt nykyisin psychobillynä tunnettuun musiikkiin millään lailla. Psychobilly-tyyli syntyi vasta myöhemmin.

## Yhtyeitä

* Animal Alpha
* Batmobile
* The Cramps
* The Creepshow
* Demented Are Go
* The Eighties Matchbox B-Line Disaster
* Elvis Hitler
* The Gun Club
* HorrorPops
* Imelda May
* Koffin Kats
* The Living End

* Mad Sin
* The Meteors
* Mojo Nixon
* Nashville Pussy
* Nekromantix
* Os Catalepticos
* Pitbullfarm
* The Polecats
* Rezurex
* The Reverend Horton Heat
* Tiger Army
* Zombie Ghost Train

## Suomalaiset yhtyeet

* Falcons, johon kuului mm. Teddy Guitar
* Fancy Raygun
* Flatline Rockers
* Flesh Roxon
* Garbagemen
* The Hel-Gators
* Jupiter Stroll
* Moondogs

* Rebound
* Stringbeans
* Thee Apple Thieves
* The Trailblazers
* Vulture Club
* Westcoast Whippers
* Dj-Bassex
* Demon Raid
* Wanton

## Alalajit
Vuosien saatossa psychobilly on pirstoutunut tai yhdistynyt erilaisiin alalajeihin. 
*Punkabilly, yhdistynyt punk rockiin, esimerkkeinä yhtyeet The Living End, HorrorPops, Mad Sin ja Pitbullfarm, ja sekä Stray Catsien läpimurtokappale *Runaway Boys*. 
*Gothabilly, yhdistynyt goottirockiin, esimerkkeinä yhtyeet Zombina and The Skeletones, Ghoultown ja The Lords of the New Church. Tyyli syntyi 1970-luvun lopulla ja kehittyi 1990-luvun alussa. 
*Surfabilly, yhdistynyt surf rockiin, esimerkkeinä yhtyeet Red Elvises, The Horrors, The Young Werewolves ja SCOTS. 
*Voodoobilly, esimerkkeinä yhtyeet Deadbolt, Izzy Cox, Voodoo Band ja The Vincent Razorbacks   
*Thrashabilly
DaKKI-menetelmä

**DaKKI-menetelmä** on viemäreiden kunnostusmenetelmä, jonka Bror Eklund keksi vuonna 1991. Kunnostus tehdään pinnoittamalla vanhat putket sisäpuolelta hyvin tarttuvalla, joustavalla epoksilla. Työssä käytetään erikoistyökaluja ja kaikkia työvaiheita seurataan videokameralla.

Svenska Boverket on myöntänyt tyyppihyväksynnän DaKKI-menetelmälle vuonna 2003.

## Aiheesta muualla
* http://www.dakki.fi/
Visio

**Visio** kuvaa liiketaloudessa sitä, millaiseksi organisaation halutaan tulevan ja mitä organisaation halutaan tekevän. Visio on arkijohtamisen peruskivi ja siitä johdetaan strategiat eli toimintatavat vision saavuttamiseksi. Sen avulla pyritään luomaan jokaiselle työntekijälle kuva tulevaisuudesta, joka vetoaa sekä ajatteluun että tunteisiin. Useimmille ihmisille se on pohjimmiltaan pyrkimys luoda jotakin taloudellista voittoa suurempaa ja merkityksellisempää. Ilman visiota työssä ei ole päämäärää, suuntaa eikä ohjetta esimerkiksi siihen, miten tehtäviä ja kehitystoimintaa priorisoidaan. 

Visio on myös osa yrityksen, aatteellisen yhdistyksen tai muunlaisen järjestön strategiaprosessia. Strategia on yhteistä tietoa yrityksestä, yhdistyksestä tai järjestöstä ja sen toimintatavoista, ja se myös syntyy yhdessä tekemällä. Kun henkilöstö halutaan saada mukaan visiointiin, johdon tärkeimmiksi työkaluiksi nousevat tarinat ja kieli, joiden avulla luodaan innostusta. Tarinoiden voimaa hyödynnetään organisaatioiden visiointityössä vasta vähän. Tämä on eräs syy siihen, miksi visio on jäänyt monissa tapauksissa pelkäksi hokemaksi, jolla ei ole käytännön merkitystä.

## Katso myös
* Liikkeenjohdon strategia

## Lähteet

*
Göran Persson

**Hans Göran Persson**  (s. 20. tammikuuta 1949) on ruotsalainen poliitikko. Hän toimi Ruotsin pääministerinä vuosina 1996–2006 ja Ruotsin sosialidemokraattisen työväenpuolueen puheenjohtajana 1996–2007.

## Ura
Persson syntyi Vingåkerissa, Södermanlandissa. Hän on opiskellut Örebron korkeakoulussa, muttei ole valmistunut.

Persson työskenteli Ruotsin sosiaalidemokraattisessa nuorisojärjestössä; hänet valittiin Katrineholmin kunnanvaltuustoon ja 1979–1984 valtiopäiville. Tämän jälkeen Persson osallistui jälleen kunnallispolitiikkaan, kunnes hänet valittiin vuonna 1989 opetusministeriksi, missä tehtävässä hän toimi vuoteen 1991. Sosiaalidemokraattien palatessa hallitukseen vuonna 1994 Perssonista tuli valtiovarainministeri, jossa tehtävässä hän toimi vuoteen 1996, jolloin hän nousi Ingvar Carlssonin seuraajaksi pääministerinä ja puoluejohtajana.

Vuonna 2019 Perssonista tuli Swedbankin hallituksen puheenjohtaja.

## Yksityiselämä
Göran Persson avioitui Anitra Steenin kanssa joulukuussa 2003. Tätä ennen hän oli avioliitossa Annika Barthinen kanssa 1994–2003. Hänellä on kaksi tytärtä ensimmäisestä avioliitostaan Gunnel Claessonin kanssa.

## Palkintoja
Persson sai 20. syyskuuta 2004 New Yorkissa *World Statesman Award* -palkinnon ihmisoikeuksien edistämisestä, etenkin kansanmurhien vastaisesta foorumista Tukholmassa.

## Lähteet

## Aiheesta muualla
Mihail Fradkov

**Mihail Jefimovitš Fradkov** (, s. 1. syyskuuta 1950) on venäläinen poliitikko, joka toimi Venäjän pääministerinä maaliskuusta 2004 syyskuuhun 2007. Pääministerikautensa jälkeen Fradkov toimi Venäjän ulkomaantiedustelun (SVR) johtajana vuosina 2007–2016.

Fradkov on kotoisin läheltä Samaraa. Hän on juutalainen. Hän on opiskellut konetekniikkaa (valmistui 1972) ja ulkomaankauppaa (1981). Vuonna 1973 Fradkov nimitettiin Neuvostoliiton Intian-suurlähetystön taloudelliselle osastolle kahdeksi vuodeksi. Vuonna 1991 hän oli Venäjän edustaja GATT-neuvotteluissa.

Vuonna 1992 Fradkov nimitettiin Venäjän varaulkomaankauppaministeriksi ja 1993 ensimmäiseksi varaulkomaankauppaministeriksi. Vuonna 1997 presidentti Boris Jeltsin nimitti Fradkovin ulkomaankauppaministeriksi ja 1999 kauppaministeriksi.

Presidentti Vladimir Putin nimitti Venäjän turvallisuusneuvoston varapääsihteerinä toimineen Fradkovin liittovaltion veropoliisiin vuonna 2001. Vuonna 2003 Fradkovista tuli Venäjän edustaja Euroopan unionissa. Putin nimitti hänet pääministeriksi Viktor Hristenkon seuraajana 1. maaliskuuta 2004. Duuma hyväksyi nimityksen 5. maaliskuuta.

Fradkov pyysi eroa 12. syyskuuta 2007 ”lähestyvien poliittisten tapahtumien” eli ilmeisesti joulukuun 2007 duumanvaalien vuoksi. Hän jatkoi virkaatekevänä pääministerinä, kunnes duuma hyväksyi uudeksi pääministeriksi Viktor Zubkovin.

Lokakuusta 2007 syyskuuhun 2016 Fradkov toimi ulkomaantiedustelu SVR:n johdossa. Sen jälkeen hän siirtyi Venäjän valtionrautateiden johtokuntaan. 

## Lähteet

## Aiheesta muualla
* https://web.archive.org/web/20071028122459/http://svr.gov.ru/history/fradkov.html
Pollux

**Pollux** (**Beta Geminorum**, β Geminorum, β Gem) on designaatiostaan huolimatta Kaksosten tähdistön kirkkain tähti ja taivaan 17. kirkkain. Yleensähän beta on tähtikuvion toiseksi kirkkain tähti. Etäisyyttä Maahan sillä on noin 33,7 valovuotta, ja se on punainen jättiläinen.

Pollux, kuten Castorkin, on saanut nimensä kreikkalaisessa mytologiassa esiintyvien kaksosten, dioskuurien, mukaan. 

Polluxilla on eksoplaneetta 1,64 AU:n päässä keskustähdestä. Pollux b:n massa on vähintään 2.3 ± 0.45 Jupiterin massaa ja kiertoaika noin 590 päivää. Sen kiertorata on miltei ympyrä.

## Numerotietoja
* Spektriluokka: K0 III
* Säteisnopeus: 3&nbsp;km/s
* Liikenopeus taivaalla: 0,627 kaarisekuntia/vuosi
* Näennäinen magnitudi: 1,16
* Absoluuttinen magnitudi: 1,09
* Valovoima: 46,6 kertaa Auringon valovoima

## Planeetta
Polluxilla on eksoplaneetta.
Valkoviini

**Valkoviini** on viinirypäleistä tehtyä viiniä, jonka valmistusvaiheessa rypäleiden tummien kuorten ei ole annettu värjätä viiniä punaiseksi kuten punaviinin valmistuksessa. Valkoviineissä ei ole karvautta, jollainen punaviiniin syntyy tanniineista. Valkoviinien alkoholipitoisuus on yleensä noin 12–14 tilavuusprosenttia, mutta miedoimmat valkoviinit, kuten Moscato d'Asti ja Riesling, sisältävät vain noin 5–8 tilavuusprosenttia alkoholia.

## Valmistus

Valkoviinien valmistuksessa kuoret poistetaan jo käymisen alussa, jotta niistä ei liukene viiniin väriä ja tanniineja. Valkoviiniä tehdään yleensä vaaleista rypäleistä, mutta sitä voidaan tehdä tummakuorisistakin rypäleistä, sillä kaikkien rypäleiden mehu ilman kuoria on vaalean vihertävää. Valkoviiniastioita jäähdytetään käymisen aikana, jotta viiniin saadaan hedelmäinen maku. Valkoviinien ei yleensä anneta käydä läpi maitohappokäymistä kuten punaviinien, sillä niiden kuuluu yleensä olla kirpeitä ja hapokkaita. Valkoviinin voidaan antaa levätä hiivasakan kanssa, mikä antaa viiniin lisämakua autolyysin kautta. Valkoviinien käymislämpötila on alle 20 astetta ja niitä käytetään parista viikosta kuukauteen.

## Rypälelajikkeet

Merkittävimmät vaaleat rypälelajikkeet ovat Chardonnay, Sauvignon Blanc ja Riesling. Helposti viljeltävä Chardonnay on laatuviineissä eniten viljelty vaalea lajike. Chardonnay-viinit ovat täyteläisiä ja hedelmäisiä. Sauvignon Blanc -viinit ovat kepeitä, aromaattisia ja hapokkaita, ja niitä tuotetaan melko viileillä alueilla, etenkin Loiren seudulla. Saksassa ja muissa viileissä maissa suositusta Rieslingistä saadaan hapokkaita ja mineraalisia viinejä.

## Lähteet
* 

### Viitteet

## Aiheesta muualla
Wizards of the Coast

**Wizards of the Coast** (lyh. **WotC**) on yhdysvaltalainen pelijulkaisija, jonka pelit käsittelevät useimmiten scifi- tai fantasiateemoja. WotC:n tuotteita on muun muassa ** -keräilykorttipeli. WotC:n on vuonna 1990 perustanut Peter D. Adkison.

WotC omistaa nykyisin oikeudet myös *[[Dungeons & Dragons]]* -peleihin, jotka se sai vuonna 1997 ostettuaan alun perin Gary Gygaxin ja Don Kayen perustaman TSR-yrityksen. Vuonna 1999 yritys alkoi julkaista *[[Pokémon Trading Card Game]]* -peliä, josta tuli menestys. Se julkaisi myös *Dungeon*, *[[Dragon (lehti)|Dragon]]*, *Polyhedron* ja *[[Amazing Stories]]* -lehtiä, jotka lisensoitiin Paizo Publishingille 2002–2007. Yhtiö osti myös 1990-luvun lopussa peliaiheisen The Game Keeper -kauppaketjun, jonka nimeksi vaihdettiin Wizards of the Coast. Kauppapaikoista luovuttiin 2003–2004.

Hasbro osti Wizards of the Coastin vuonna 1999 yli 300 miljoonan dollarin arvoisella osakekaupalla.

## Suhtautuminen tekoälyn käyttöön
Yritys on kieltänyt tekoälyn käytön julkaisuissaan sen jälkeen, kun yksi taiteilija oli myöntänyt sen käytön *Glory of the Giantsissa*. Myöhemmin ilmeni yrityksen käyttäneen tekoälyä markkinointimateriaalin teossa.

## Lähteet

## Aiheesta muualla

*Wizards of the Coastin kotisivu
334 eaa.

## Tapahtumia
* Aleksanteri Suuri ylitti armeijoineen Hellespontoksen ja kukisti persialaiset satraapit Granikosjoen taistelussa.
* Aleksanteri Suuri valtasi joukkoineen Miletoksen ja Lyydian pääkaupungin Sardiin.
* Halikarnassoksen piiritys, Aleksanteri Suuren joukot valtasivat kaupungin verisen piirityksen jälkeen.

## Syntyneitä
*
## Kuolleita
*

## Lähteet

## Aiheesta muualla
335 eaa.

## Tapahtumia
* Theban taistelu - makedonialaiset joukot valtasivat Theban. Kaupunki tuhottiin Aleksanteri Suuren käskystä.
* Marcus Valerius Corvus valittiin neljännen kerran konsuliksi. 
* Aristoteles perusti Lykeionin

## Syntyneitä
*

## Kuolleita
* Eubulos, ateenalainen poliitikko.
* Hiketas, kreikkalainen filosofi.
336 eaa.

## Tapahtumia
* Aleksanteri Suuri Makedonian kuninkaaksi.
* Dareios III:sta tuli Persian kuningas. Hän myrkytti vuorostaan Bagoasin.

## Syntyneitä
*
## Kuolleita
* syksyllä – Makedonian kuningas Filippos II (murhattiin)
* Persian kuningas Arses (myrkytettiin)
* Eunukki Bagoas (myrkytettiin)

## Lähteet

## Aiheesta muualla
Avesta

**Avesta** on zarathustralainen, muinaisen Persiaan liittyvä pyhien kirjoitusten kokoelma, joka sisältää zarathustralaisuuden maailmankuvan, lain, liturgian ja profeetta Zarathustran opit. Nykyinen Avesta koottiin sassanidien valtakunnassa 200-600-luvuilla.  

Parsilaisen legendan mukaan Aleksanteri Suuri poltti Avestan täydellisen tekstin Ekbatanassa valloittaessaan Persian. Vanhimmat arkeologiset löydöt, joissa käsitellään Avestassa esiintyvää Viisauden herra (Ahura Mazda) -nimistä jumaluutta, sijoittuvat vuoteen 600 eaa. Avestan tekstit siirtyivät suullisesti vuosisatoja. Muoto, jossa Avesta pyhinä kirjoituksina tunnetaan nykyään, perustuu tekstilaitokseen, joka ajoittuu vuoteen 1278. Muinaispersialainen avestan kieli muistuttaa hindulaisen Veda-kirjallisuuden sankskriittia. Kielen perusteella Avestan teksti on ajoitettu noin vuoden 900 eaa. tienoille. Avesta on kirjoitettu muinaispersialaisella avestan kielellä. 

## Lähteet
Tiehallinto

**Tiehallinto** oli liikenne- ja viestintäministeriön alaisuudessa vuosina 2001–2009 toiminut virasto, jolla oli laaja toiminta-alue ja paljon erilaisia työtehtäviä.  Tiehallinto vastasi Suomen maanteiden ylläpidosta ja kehittämisestä. Tämän lisäksi Tiehallinto kehitti tiejärjestelmää uusia teitä rakentamalla ja tarjosi tienkäyttäjille erilaisia liikenteen tietopalveluja sekä tienvarsipalveluita. Tiehallinto vastasi myös erilaisista teihin liittyvistä luvista ja on keskeisesti vastuussa tie- ja liikennealan tutkimus- ja kehittämistoiminnasta. Vuoden 2010 alusta Tiehallinto lakkautettiin itsenäisenä virastona yhdistämällä sen keskushallinto Liikennevirastoon (nyk. Väylävirasto), jossa sen nimeksi tuli tieosasto. Samanaikaisesti Tiehallinnon yhdeksän tiepiiriä yhdistettiin yhdeksään ELY-keskukseen, joissa entisten tiepiirien nimiksi tuli Liikenne ja infra -vastuualue eli L-vastuualue.  Tehtävät säilyivät pääosin ennallaan, lukuun ottamatta toimintoja, jotka liittyvät liikenneturvallisuutta koskevaan norminantoon sekä tienpidon turvallisuussäännösten valvontaan. Nämä toiminnot siirrettiin samalla perustettuun Liikenteen turvallisuusvirastoon.

Nykyisen Liikenneviraston tieosaston vastuulla on maanteitä noin 78&nbsp;000 kilometriä. Näistä pääteitä on noin 13&nbsp;000 kilometriä, moottoriteitä 700 kilometriä sekä jalankulun ja pyöräilyn väyliä noin 4&nbsp;700 kilometriä. Siltoja on noin 14&nbsp;000 kappaletta. Tieomaisuuden arvo on noin 15 miljardia euroa.

Suomen tieverkko käsittää Liikenneviraston tieosaston vastuulla olevien maanteiden lisäksi kunnalliset katuverkot ja yksityistiet. Koko tieverkon pituus on noin 454&nbsp;000 kilometriä. Tästä yksityis- ja metsäautoteiden osuus on noin 350&nbsp;000 kilometriä ja kuntien katuverkkojen 26&nbsp;000 kilometriä. 

Tiehallinto osti tarjottavat palvelut, kuten teiden rakentamisen tai talvihoidon, kaupallisilta toimijoilta. Tienpidon palvelut oli kilpailutettu. Valtion tuolloin omistama Destia ja yksityiset yritykset olivat tasa-arvoisessa asemassa urakoiden saamisen suhteen.

Tiehallinto oli aikaisemmin osa laajempaa Tielaitosta. Vuonna 2001 Tielaitos jakaantui Tiehallinnoksi ja Tieliikelaitokseksi (nyk. Destia). Tiehallinto keskittyi maanteiden hallinnointiin, liikennejärjestelmän suunnitteluun ja laatutason määrittelyyn ja Tieliikelaitos tienpidon tuotantotehtäviin.

## Historia
Vuonna 2001 tielaitoskausi Suomen yleisten teiden historiassa päättyi ja Tielaitoksen tehtävää vastuullisena tienpitäjänä ja tienpidon tilaajana jatkoi Tiehallinto. Entinen Tielaitoksen tuotanto siirtyi Tieliikelaitos-nimellä kilpailemaan tiealan urakoista muiden maarakennusyrittäjien kanssa.

Vuonna 2010 Tiehallinto, Ratahallintokeskus ja Merenkulkulaitos yhdistyivät Liikennevirastoksi.

## Katso myös
* Suomen tieverkko
* Suomen tieverkon historia
* Tienhoito
* Liikennetelematiikka
* Destia

## Aiheesta muualla

*Liikenne- ja viestintäministeriön verkkopalvelu
*Liikenne- ja viestintäministeriön hallinnonala
Steve Vai

**Steven Siro Vai** (s. 6. kesäkuuta 1960 Carle Place, New York) on yhdysvaltalainen rock-kitaristi.

## Ura
Vain ura muusikkona alkoi nuotintamalla Frank Zappan kappaleita ja kitarasooloja 1970-luvun lopussa. Osoittauduttuaan myös virtuoosimaiseksi kitaristiksi Vai soitti Zappan yhtyeessä 1980-luvun alkupuolella. Vuonna 1984 Vai julkaisi omakustanteisen soololevyn *[[Flex-Able]]*. Seuraavana vuonna hän meni ruotsalaiskitaristi Yngwie Malmsteenin tilalle Alcatrazziin, jossa Steve Vain sanojen mukaan soitti "hauskoja kavereita, mutta keskinkertaisia muusikoita".

Vuonna 1986 Vai liittyi Van Halenin entisen laulusolistin David Lee Rothin yhtyeeseen. Hän teki yhtyeen kanssa ensilevyn *[[Eat'em and Smile]]* (1986) lisäksi albumin *[[Skyscraper (albumi)|Skyscraper]]* (1988). *Eat'em Smile* -levyn aloituskappaleessa Steve Vai käyttää Wahwah-pedaalia siten, että hänen ja David Lee Rothin dialogissa kitara kuulostaa yhtä paljon ihmiseltä kuin sähkökitaralta. Puheen ja kitaran yhteneväisyyttä Vai kertoo tutkineensa nuotintaessaan Frank Zappan puhelaulua (esimerkiksi Zappan kappaleessa "Jazz Discharge Party Hats" albumilla *The Man From Utopia*, 1983). Steve Vai tunnetaan myös taitavana täppääjänä. 

Vuonna 1989 Steve Vai äänitti kotistudiossaan Whitesnaken  kitaraosuudet ja aloitti tämän jälkeen läpimurtosoololevynsä *[[Passion and Warfare]]* nauhoitukset. *Passion And Warfare* menestyi erinomaisesti ollakseen sähkökitarainstrumentaalialbumi. Albumista tuli klassikko sähkökitaran virtuoosimaisen hallinnan ja pitkälle kehittyneiden sovitusten ansiosta.

Kiinnitys Whitesnakessa päättyi ensimmäisen yhteisen levyn jälkeen. Vai on tehnyt soololevyjä, jotka ovat myyneet noin 6 miljoonaa kappaletta, ja vieraillut monien artistien levyillä.

Vaita pidetään yhtenä maailman nopeimmin soittavista ja taitavimmista kitaristeista. Hän esiintyy elokuvassa *[[Crossroads – bluesjätkät]]* päänäyttelijän kilpailijana elokuvan loppupuolella, ja soittaa myös osan Ralph Macchion osuudesta. Macchion slideosuudet soittaa Ry Cooder.

## Kitarasuunnittelu
Steve Vai on kehittänyt Ibanez-kitaravalmistajan kanssa 7-kielisen kitaran Universen ja myös oman nimikkomallinsa JEMin, jonka näkyvin tunnusmerkki on kantokahva "monkey grip" ja "elämänpuu" -kuviointi otelaudassa. Akustisissa kitaroissa Vailla on nimikkomalli Ibanez Euphoria.

## Soolotuotanto
;Studioalbumit
* 
* 
* 
* 
* 
* 
* 
* 
* *Modern Primitive* (2016)
* *Inviolate* (2022)
* *Vai/Gash* (2023)

**EP:t**
* 
* 

;Kokoelma-albumit
* 
* 
* 
* 
* 
* 
* 
* 
* 
* 

;Livealbumit
* 
* 
* 
* 
* 
* 
* 
* *Stillness in Motion - Vai Live In L.A.* (2015, Legacy Recordings)

Steve on myös soittanut Michael Salvatorin ja Martin O'Donnellin säveltämän Halo 2 -videopelin tunnusmusiikin ns. metalliversion. Tämä kappale on Guitar Hero III -pelin Xbox 360-versiossa.

## Kappaleet ja diskografia
* Luettelo Steve Vain kappaleista‎
* Steve Vain diskografia

## Aiheesta muualla

* Virallinen kotisivu
Ginirommi

**Ginirommi** (lyhenteeltään **gini**) on rommipeleihin kuuluva kahden hengen korttipeli, jossa kerätään kolmen tai neljän samanarvoisen kortin ryhmiä tai vähintään kolmen kortin värisuoria.

## Aiheesta muualla
* Ginirommin säännöt 
* Useamman pelaajan ginirommi
Bismarck (korttipeli)

**Bismarck** on korttipeli, joka esiintyy useissa suomalaisissa korttipelikirjoissa. Tunnetuin on kolmen hengen bismarck, joka on vistin sukuinen kolmen hengen tikkipeli. Peli on nimetty Saksan ensimmäisen valtakunnankanslerin, Otto von Bismarckin mukaan.

## Säännöt
Koska perinteinen korttipakka ei mene tasan kolmelle pelaajalle, kullekin jaetaan 16 korttia normaalisti, ja sitten neljä viimeistä pöytään avoimena. Pelinviejä ottaa ne käteensä, ja sitten laittaa pois neljä korttia, niin että kaikilla on 16 korttia kädessään.

### Nykyaikainen bismarck
Pelissä on neljä erilaista kierrosta: patavaltti, valttikierros, valtiton kierros, ja misääri eli laisto tai passaus. Kukin pelaaja joutuu pelaamaan kaikki neljä kierrosta, mutta kolmella ensimmäisellä jakovuorollaan hän saa itse päättää, minkä kierroksen pelaa. Jakoja on siis kaikkiaan kaksitoista. Etumies alkaa ensimmäisen tikin, minkä jälkeen edellisen tikin voittaja alkaa aina seuraavan tikin.

Yleensä pelataan niin, että etumies saa valita valtin valttikierroksella, mutta voidaan sopia, että ensimmäinen pöytään jaettu kortti määrää valtin. Voidaan myös sopia, että valttikierrokselle ei saa valita pataa valtiksi.

Pata-, valtti- ja valtittomalla kierroksella etumies haluaa vähintään 8 tikkiä, ja kaksi muuta pelaajaa 4 tikkiä. Jokaisesta tikistä tämän yli saa pluspisteen, ja miinuspisteen jokaisesta alle jäävästä tikistä. Passauskierroksella etumies saa ottaa 4 tikkiä ja muut pelaajat 6 tikkiä. Tässä ylimenevistä tikeistä saa miinuspisteitä ja alimenevistä pluspisteitä.

### Perinteinen bismarck
1900-luvun alkupuolella pelattu versio. Perinteisessä bismarckissa on vain kolme kierrosta: valttikierros, valtiton kierros ja passaus, jotka pelataan tässä järjestyksessä. Jakoja on siis kaikkiaan yhdeksän. Pistelasku on sama kuin nykyaikaisessa versiossa.

## Muita versioita
Neljän hengen bismarckissa on piirteitä skruuvista, kahden hengen bismarck taas kuin japanilainen visti.

## Aiheesta muualla

* Kolmen hengen bismarckin säännöt Archive.org
Ahmiminen

**Ahmiminen** on häiriintymisen syömisen muoto, jossa ihminen syö toistuvasti ja hallitsemattomasti lyhyessä ajassa niin suuria määriä ruokaa, että hän tuntee sen jälkeen olonsa liian täydeksi. Ahmimishäiriö eli bulimia ja ahmintahäiriö eli BED ovat syömishäiriöitä, joissa esiintyy toistuvaa ahmimiskäyttäytymistä.

Ahmimiskohtauksen aikana ihminen syö nopeasti paljon ruokaa eikä pysty lopettamaan, vaikka hän olisi epämiellyttävän täynnä. Ahmiminen saattaa alkaa silloinkin, jos potilas ei olisi nälkäinen. Hän saattaa hävetä syömäänsä ruokamäärää ja tuntea sen takia itseinhoa, masennusta ja syyllisyyttä. Samasta syystä hän päättää ehkä ahmia salassa. Bulimiassa potilas kokee ahmimiskohtauksen jälkeen katumusta ja pyrkii estämään ruoan lihottavaa vaikutusta esimerkiksi oksentamalla, syömällä vähemmän tai ulostuslääkkeillä.

Käyttäytymis- ja oppimisterapioista on todettu olevan apua ahmimisen vähentämisessä. Toistuvasta ahmimisesta kärsivä henkilö saattaa hyötyä esimerkiksi ahdistuksenhallintakeinojen opettelusta ja ravitsemusohjauksesta.
## Lähteet
Sähköruoska

**Sähköruoska** on taskulamppua muistuttava sähköinen laite, joka käytetään karjanohjaukseen. Sähköruoskassa on katkaisimella ja tehonsäätimellä varustettu kahva ja varren päässä kaksi metallista kosketuspintaa. Usein virranlähteenä ovat paristot, vaikka myös verkkovirralla toimivia versioita on kehitetty. Niitä käytetään pääasiassa karjan ajamiseen.

## Kidutusväline

Sähköruoskia on käytetty yleisesti myös kidutusvälineenä. Kun sähköruoskan kosketuspinnat painetaan uhrin kehoa vasten ja sähkö kytketään, sähkövirta kulkee kosketuspintojen välillä aiheuttaen (voimakkuudestaan riippuen) kipua ja mahdollisesti palovammoja. Useimmat sähköruoskat yltävät myös vaatteiden läpi ja paljaaseen ihoon ne aiheuttavat selvästi näkyviä jälkiä. Sähköruoska on "turvallinen", sillä sen sähkövirta ei ulotu syvälle kudoksiin. Se voi kuitenkin aiheuttaa sydänpysähdyksen suoraan sydämen kohdalla selässä tai rintakehässä käytettynä. Sähköruoskia on väitetty käytettävän jopa uhrin suuhun tai sukupuolielimiin.

Amnesty International on vaatinut länsimaita, varsinkin Yhdysvaltoja ja EU:ta, kieltämään kidutusvälineiksi luokiteltujen sähköruoskien, karjapiiskojen ja sähköaseiden viennin. Niiden käyttö tiedetään yleiseksi monissa Lähi-idän valtioissa sekä Tiibetissä ja Kiinassa. Eräissä maissa sähköruoskia ja karjapiiskoja väitetään käytetyn mellakantorjuntaan.

## Katso myös
* Sähköšokki

## Lähteet
Ashmore- ja Cartiersaaret

**Ashmore- ja Cartiersaaret** ovat kaksi asumatonta saariryhmää Intian valtameressä Australian koillispuolella ja Indonesiasta etelään. Saarten yhteispinta-ala on 5 neliökilometriä ja rantaviivaa on 74,1 kilometriä. Saarilla ei ole satamia.

Hallinnollisesti saaret ovat Australian liittovaltion hallitsema territorio. Australian meri- ja ilmavoimat tekevät saarille satunnaisesti valvontakäyntejä.

Saaret siirtyivät Australian hallintoon vuonna 1931. Ashmore Reefistä tuli luonnonsuojelualue vuonna 1983. Cartierinsaari on entinen pommitusalue.

## Lähteet

## Aiheesta muualla

*
Katapultti

**Katapultti** oli antiikin aikana ja keskiajalla käytetty piirityskone, jolla pystyttiin sinkoamaan ('lennättämään') erilaisia ammuksia. Katapultti on yksi maailman vanhimmista piirityskoneista.

Katapultti sai sinkoamisvoimansa jännitetyistä köysistä tai raskaasta vastapainosta. Varsi sinkosi esimerkiksi raskaan kivenjärkäleen vihollisen linnoitusta kohti aiheuttaen pahoja vaurioita muuriin ja torneihin. Katapultteja käytettiin enimmäkseen rakennuksia vastaan, mutta niitä on käytetty myös vihollisten sotilaita vastaan taistelukentällä. Katapultit eivät olleet kovinkaan tarkkoja, mutta ne aiheuttivat suurta tuhoa osuessaan kohteeseensa.

Katapultin ammuksina käytettiin raskaiden kivenjärkäleiden lisäksi palavaa materiaalia, palavaa nestettä sisältäviä astioita tai jopa kuolleiden eläinten tai ihmisten raatoja, jotka heikensivät puolustajan taistelutahtoa ja levittivät sairauksia.

Antiikin kreikkalaiset kehittivät maailman ensimmäiset katapultit. Myös nimitys on peräisin kreikasta: *katapeltēs* (sanoista *kata-* ’alas’ ja *pallein* ’heittää' / 'singota’). Myöhemmin roomalaiset kehittivät tehokkaamman katapulttityypin, onagerin. Keskiajalla ilmestyi uudenlaisia ja kehittyneempiä katapultteja, kuten trebuchet ja mangoneli.

Katapulttia käytettiin ilmailussa jo varhain lyhentämään lähtökiitoa, kunnes koneet pystyivät itsenäiseen nousuun tekniikan kehityttyä. Muun muassa Wrightin veljekset käyttivät yksinkertaista junttakatapulttia omissa kokeissaan.

Lentotukialuksilla katapultti on yhä tärkeä apuväline: sen avulla saadaan ilmaan raskaastikin kuormatut lentokoneet. Näillä aluksilla katapultit ovat tavallisimmin höyryvoimaisia. Uuden sukupolven tukialuksilla (lähinnä Yhdysvaltain laivaston Gerald R. Ford-, brittien kuninkaallisen laivaston Queen Elizabeth- ja Ranskan PA2-luokat) höyrykatapultti on korvattu sähkömagneettisella katapultilla.

Nykyään katapultin tapaisia laitteita käytetään esimerkiksi miehittämättömien ilma-alusten laukaisemiseksi taivaalle.

## Lähteet

## Aiheesta muualla
Aluepalautus

**Aluepalautus ry.** on yhdistys, joka ajaa Suomen Neuvostoliitolle luovuttamien alueiden palautusta neuvotteluteitse Venäjältä. Järjestön toimintaan kuuluvat yleisötilaisuudet ja tiedotteet Karjalan palautukseen liittyvistä asioista. Aluepalautus toimii yhteistyössä ProKarelian ja Tarton rauha ry:n kanssa. 

## Mediassa
Vuonna 2009 Aluepalautus ry:tä sidottiin yhteen Nord Stream -kaivosvaltauksen kanssa, jossa joukko Pro Karelia -liikkeen aktivistia yrittivät estää Venäjän ja Länsi-Euroopan välisen kaasuputken rakentamista. 

Vuonna 2010 Aluepalautus ry:n tiedottaja Lasse Koskinen lähetti järjestön nimissä tiedotteen, jossa kertoo Keskustan kansanedustaja Antti Kaikkosen tulevan vaatimaan Karjalan palautusta. Kaikkonen kiisti tiedon ja ihmetteli Karjalan palauttamista vaativien tahojen yritystä valjastaa hänet palauttamisvaatimusten keulakuvaksi. 

## Lähteet

## Aiheesta muualla
* Aluepalautus ry.
Sähköšokki

**Sähköšokki** on kidutusmuoto, jossa kidutettavalle annetaan sähköisku. Sähköšokkeja annetaan kidutettaville esimerkiksi kiinnittämällä johdot korviin, sormenpäihin tai varpaisiin, toisinaan myös sukupuolielimiin. Virtalähteenä on usein käsikäyttöinen generaattori. Usein se on muunnettu vanhanaikaisesta kenttäpuhelimesta. Varsinaiset sähköšokit ovat hyvin lyhyitä ja voimakkaita sähköiskuja, mutta usein käytetään myös pitkäkestoisia ja matalajännitteisiä šokkeja.

Uhrille seuraa sähköšokkikidutuksesta palovammojen ohella usein hermoratavaurioita, jotka harvoin paranevat täysin. Ne puolestaan johtavat helposti henkisten ja motoristen toimintojen heikkenemiseen ja mielenterveysongelmiin. Usein sähköšokit aiheuttavat sydänpysähdyksen tai rytmihäiriöitä. Uhrin lihakset kouristelevat sähköšokkien aikana ja niiden jälkeen. Tästä seuraa paitsi lihassärkyä myös mustelmia ja jopa katkenneita luita.

## Sähköšokki lääketieteessä

Aiemmin sähköšokkeja käytettiin lääketieteessä hoidettaessa mielenterveyspotilaita. Sittemmin lääketieteellistä käyttöä on alettu kutsua sähköhoidoksi (ECT, *electroconvulsive therapy*). Italialaiset Ugo Cerletti (1877–1963) ja Lucio Bini (1908–1964) ottivat vuonna 1937 käyttöön sähköšokin. ECT on edelleen rutiinikäytössä kliinisessä psykiatriassa ja on yksi tehokkaimmista vakavan masennuksen hoitomenetelmistä.

## Sähköšokki populaarikulttuurissa
Elokuvissa aivojen sähköhoito on yleensä kuvattu rangaistukseksi tai jopa kidutukseksi. Miloš Formanin ohjaamassa elokuvassa *[[Yksi lensi yli käenpesän (elokuva)|Yksi lensi yli käenpesän]]* Jack Nicholsonin näyttelemälle roolihenkilölle annetaan sähköšokki rangaistukseksi huonosta käytöksestä mielisairaalan suljetulla osastolla. Nukutusta ei toimenpiteen aikana käytetä, sillä elokuva sijoittuu 1960-luvun alkuun.

## Milgramin tottelevaisuuskoe

Stanley Milgram suoritti 1960-luvulla sosiaalipsykologisen koesarjan, jossa testattiin osallistujien halukkuutta totella auktoriteettiasemassa olevan henkilön antamia koehenkilön omantunnon vastaisia käskyjä. Sähköiskukokeessa koehenkilölle kerrottiin, että hänen tulisi auttaa opiskelijaa muistia vaativissa tehtävissä rankaisemalla opiskelijaa, jos hän muistaisi väärin. Rangaistuksena väärästä vastauksesta koehenkilö antoi sähköiskuja, jotka eivät kuitenkaan olleet oikeita, vaan tehtäviin vastannut henkilö vain näytteli saavansa sähköiskuja. Kokeenjohtaja kehotti koehenkilöä korottamaan sähköiskujen voimakkuutta ja yllättävää kokeessa oli se, miten koehenkilö vain pienen vastustuksen jälkeen totteli kokeenjohtajalta saamiaan käskyjä lisätä sähköiskun voimakkuutta jopa niin, että siitä voisi seurata kuolema. Koeasetelman tieteellinen pätevyys voidaan kuitenkin kyseenalaistaa. Milgramin tottelevaisuuskoe on nykyään toistettu virtuaalisesti: Virtuaalisesti toistetussa kokeessa ilmeni, etteivät monet koehenkilöt tottuneet virtuaalinaisen tuskaan, vaan muuttuivat kokeen edetessä entistä rauhattomammiksi. Koehenkilöiden pulssi ja käsien hikoilu lisääntyivät pidemmälle mentäessä.

## Katso myös
* Sähköruoska

## Lähteet
Jono (tietojenkäsittelytiede)

:*Matematiikassa [[lukujono]]a kutsutaan usein jonoksi.*
**Jono** (engl. *queue*) on tietojenkäsittelytieteessä käytetty abstrakti tietotyyppi, jonka lisäys- ja poisto-operaatiot toimivat niin sanotulla FIFO-periaatteella (*First In First Out*). Tämä vastaa todellisuutta: jonolla on kaksi päätä, ja alkio pääsee pois aina toisesta päästä kuin mistä se on lisätty. Näin alkiot käsitellään vuorotellen siten, että kauimmin jonossa ollut alkio käsitellään ensimmäisenä. Jonoa voi verrata esimerkiksi kaupan kassajonoon. Yleensä jonoa käytetäänkin varastoimaan käsittelyä odottavia alkioita.

## Operaatiot
Jonon rajapinta koostuu ainakin seuraavista operaatioista:
* *enqueue*: lisää alkion jonon viimeiseksi
* *dequeue*: poimii (eli poistaa ja palauttaa) jonon ensimmäisen alkion
* *empty*: tarkistaa, onko jono tyhjä

Edellä mainitut jono-operaatiot saadaan suoriutumaan vakioajassa.

## Toteutus
Jono toteutetaan yleensä joko linkitettynä listana tai taulukkona. Linkitetyn rakenteen etuna on se, että jonon pituus voi muuttua vapaasti ilman rakenteen uusimista. Haittapuolena jatkuva muistinvaraaminen saattaa heikentää suorituskykyä. Lisäksi linkit alkiosta toiseen vievät jonkin verran tilaa.

Taulukolla toteutetun jonon pituudella on taulukon koosta johtuva yläraja, mikä monissa tapauksissa ei haittaa mutta voi joskus koitua ongelmaksi. Ongelma voidaan kiertää vaihtamalla käyttöön isompi taulukko aina ylärajan tullessa vastaan, mutta tämä on suhteellisen raskas operaatio. Taulukko vie myös käytännössä aina hieman hukkatilaa.

## Käyttökohteita
* Puskurimuisti toteutetaan usein jonona. Puskureita käytetään yleensä sisään tulevan (tai ulos menevän) viestiliikenteen väliaikaiseen tallentamiseen.
* Verkkojen läpikäyntialgoritmeissa jonoa saatetaan käyttää seuraavaksi käsittelyä odottavien solmujen tallentamiseen.

## Katso myös
* Pino
* Pakka
* Prioriteettijono

## Lähteet
*   
*